hy hy hy hy hy hy hy hy hy hy hy hy hy hy hy hy it hy hy hy hy hy hy hbs_lat hy hy en hy en hy en hy en hy en hy hy ru en hy hy hy hy hy hy hy hy hy hy hy hy hy hy hy hy hy en hy hy
Հայկական մեծ քիթ ու լեննականցու մեծ բերան. ահա քեզի սիմվոլիկ արձան
ԱՐՏՈՒՇ ՊԱՊՈՅԱՆ (քանդակագործ). «Ես գտնում եմ, որ այդտեղ կարելի է արձաններ դնել, ավելի շուտ՝ մարդամոտ ձևակերպումով, դեկորատիվ ոճի, քան հուշարձանային: Տեսեք, ամեն լուսամփոփի տակ երկուական նստարան կա, եթե ամեն մեկի վրա մարդ նստած լինի՝ այդ տարածքը կճնշվի՞: Իմ կարծիքով՝ ոչ: Արձանն էլ, որքանով տեղյակ եմ, իր չափերով շատ տեղ չի զբաղեցնի: Թեպետ վերջնական դեռ ոչ մեկն էլ չգիտի, թե ինչպիսի լուծումներով քանդակներ են արվելու. ամեն քանդակագործ իր դիզայնն ու մոտեցումը կգտնի: Կամ՝ ասում են ցուցակով տրված արձաններն արդեն քաղաքում կան. կրկնությունը չի նշանակում նույն արձանները պետք է դրվեն, լուծումները տարբեր կլինեն: Եթե մի տեղ մոնումենտային լուծում է տրված, այս հատվածում կենցաղային, ավելի մտերմիկ լուծմամբ կարվի: Նման օրինակներ շատ երկրներում կա. ասենք Ավստրիայում Մոցարտի արձանը, այն ամեն քայլափոխի կարող եք հանդիպել: Ամեն քանդակագործ իր Իսահակյանն ու Շիրազը կարող է անել՝ իր պատկերացումներով: Իսկ ինչ մնում է ներկայացրած ցուցակում անուններին, իմ կարծիքով, Ատրպետինն է բացակայում: Իմ կարծիքով, Պոլոզ Մուկուչինը, նշված մյուս մեծերի շարքում, չի տեղավորվում: Կարելի է մեր օլիմպիական չեմպիոններին ևս անդրադառնալ. պետություններ կան, որ մեր քաղաքի ունեցածի չափ չեմպիոն չունեն: Մի նման միտք արտահայտել էի, քանի որ մեր քաղաքը ոչ միայն մշակույթի քաղաք է, այլ նաև սպորտի, կարելի է, ասենք, այդ ընտրված հատվածում զուտ մշակութային անել, մեկ այլ տեղ՝ սպորտի մեծերի: Իսկ ինչ մնում է արձանախեղդ անելը… Աշխարհ չտեսած մարդիկ միայն այդպես կարող են արտահայտվել: Մենք մշակույթի մարդիկ ենք, մեր քաղաքն ուզում ենք մնա մշակույթի մայրաքաղաք, կարծիք եք հարցնում, եթե «արձանախեղդ» չանենք, ապա ինչա՞խեղդ անենք՝ ռեստորանա՞, թե՞ հյուրանոցա… Քաղաքը միայն ապրելու և ուտելու տեղերով չեն սարքում, չէ՞: Կամ Գյումրիում քանի՞ ԶԼՄ կա, ասենք՝ ԶԼՄ-ախե՞ղդ է: Եթե կյանքում ինչ-որ բան ապրում է, ուրեմն պետք է»:
ՍԱՄՎԵԼ ՍԵՎԱԴԱ (գեղանկարիչ, լուսանկարիչ, բանաստեղծ). «Իմ կարծիքով, այդ նեղ հատվածում կարիք չկա արձանաշար դնել. հերիք է նման կերպ քաղաքը ծանրացնելը: Բացի այդ, որքան էլ շատ ենք հարգում ու սիրում մեր մեծերին, այդուամենայնիվ… Ֆրունզիկի, Իսահակյանի, Շիրազի, Տիգրանյանի, Պոլոզ Մուկուչի արձանները կան, հերիք է, բավական է: Այդքան երբ մի տարածքում հավաքում են, ստացվում է՝ ասես միասնական գերեզման՝ պանթեոն: Կենդանի ճեմափողոցին կարիք չկա նման լուծում տալ: Մանավանդ, չեմ կարծում արձանները դիզայներական մոտեցմամբ արվի, լուծումներն այլկերպ տրվի, ասենք՝ այլաբանորեն, այնպես որ, հավատացեք, սիրուն չի նայվի: Եթե ցանկությունը մեծ է, որպեսզի այդ փողոցում ինչ-որ լուծում գտնվի, կարելի է գոնե մոդեռն մոտեցմամբ գործ դրվի, արդեն դասական քանդակները չեն նայվում: Ճարտարապետական դիմագծի հետ են ուզում լուծում տալ, թող էլի ինչ-որ մոդեռնիստական դիզայն մտածեն, ժամանակակից ոճով մի բան անեն, բայց ոչ այդ քանակով… Ես կարծում եմ, այն, ինչ ուզում են անել, շատ տհաճ տպավորություն կթողնի»:
ԳԱՌՆԻԿ ԳԵՎՈՐԳՅԱՆ (թոշակառու). «Ես գիտեմ ըդտեղ ինչ է պետք՝ մե մեծ հայկական քիթ ու լեննագանցու մե՜ծ բերան… Ըդորից էլ լավ սիմվոլիկ արձա՞ն: Օր տուրիստն էլ գա, իրան կտանին մոտը, կըսեն՝ աշե, ըսիգ մեր գենետիկ քիթն է, էս էլ, օր կըսեն լեննագանցիք մեծ բերան են, էդ մեծ բերանն է: Մե ուրիշ բանմ էլ կա. սովետմիության ժամանակ, աշխարհն օր առաջին անգամ իմացավ, թե բացի Մոսկվայից կա նաև Լենինական, ըդիկ 80 թվին էր ու Յուրի Վարդանյանի շնորհիվ էր: Ըսքան լեննագանցի չեմպիոն ունինք, օր աշխարհը չունի. Յուրիկին՝ շտանգով, Արթուրին՝ բառեցի տրիկոյով, բռասոկ էնելով, Էմմիյանին՝ թռնելով… է՞լ որն ըսեմ, ո՞րը մոռացա»:
ԿԱՐԻՆԵ ՍԻՄՈՆՅԱՆ (տնային տնտեսուհի).  «Իմ կարծիքով, շատ գեղեցիկ կլինի: Ես ամուսնուս հետ շատ եմ շրջագայել, և շատ տեղեր եմ տեսել նման արձաններ: Օրինակ, շատ հեռու չգնանք՝ Դիլիջանում «Միմինոյի» արձանախումբը. ով այդ կողմերում է լինում, պարտադիր նկարվում է այդ արձանախմբի կողքին: Էլ չեմ ասում՝ Երևանում, այգիներում մեկ-մեկ արդեն նման արձանների կարելի է հանդիպել»:
ԺԱՆՆԱ ՄԱԼԽԱՍՅԱՆ (թոշակառու). «Իյա՜, էս մեզ էլ հարցնող կա՞, թե մենք ինչ կուզենայինք… Ամոթ է, ամո՜թ… Դոմիկների միջի ապրողներին նայենք, թե քաղաքով մեկ դրած արձաններին: Քաղաք ինչքան մարդ կա՝ էդքան էլ արձան կա: Կըսեն Սերժն է փողը տվողը. հա՛, եղավ էն խոսքը. «Շնեն մազ պոկելն էլ է քյար»: Ընձի օր մնա, ես մեր «քառուսնքի տորթը» սարքել կուդայի, գոնե մէ անգամմ տեսնեինք, էդ ֆանտանն ինչխ կքցե»:
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
ՀՀ, Գյումրի, Իսահակյան փ., 76
(+374 312) 6 72 56
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
Մեջբերումներ անելիս ակտիվ հղումը shrjapat.am- ին պարտադիր է: Կայքում արտահայտված կարծիքները պարտադիր չէ, որ համընկնեն կայքի խմբագրության տեսակետի հետ:
Գովզդների բովանդակության համար կայքը պատասխանատվություն չի կրում: